Πολιτιστικές βιομηχανίες και δημιουργική πόλη: το θέατρο στη Θεσσαλονίκη
Creators: name: Μαλισιόβα, Σεβαστή Δημητρίου
Publisher: name: Aristotle University of Thessaloniki
Year: 2014
Subjects: δημιουργικές – πολιτιστικές βιομηχανίες
τοπική/περιφερειακή ανάπτυξη
θέατρο
creative – cultural industries
local/regional development
theater

description: Η σύνδεση μεταξύ πολιτισμού, δημιουργικότητας και οικονομικής δραστηριότητας είναι ένα θέμα που απασχολεί έντονα τις τελευταίες δεκαετίες, τόσο την ακαδημαϊκή έρευνα όσο και τους φορείς χάραξης αναπτυξιακής πολιτικής. Στη σύγχρονη βιβλιογραφία έννοιες όπως, «δημιουργική οικονομία», «δημιουργική πόλη», «δημιουργική τάξη», «δημιουργικές βιομηχανίες» θεωρούνται κυρίαρχες για την ανάπτυξη πόλεων, περιφερειών και κρατών παγκοσμίως. Οι δημιουργικές βιομηχανίες που βασίζονται στη γνώση, την πρωτοτυπία, τη φαντασία και την καινοτομία, αναδεικνύονται σε κορυφαίο παράγοντα διαμόρφωσης ανταγωνιστικού πλεονεκτήματος σε τοπικό και περιφερειακό επίπεδο. Στην εκτεταμένη διεπιστημονική συζήτηση που εξελίσσεται διεθνώς, υποστηρίζεται ότι οι πόλεις που φιλοξενούν δημιουργικές – πολιτιστικές βιομηχανίες παρουσιάζουν γρήγορους ρυθμούς ανάπτυξης, υψηλά επίπεδα απασχόλησης, οικονομική ανάπτυξη και κοινωνική συνοχή. Μεταξύ των δημιουργικών – πολιτιστικών βιομηχανιών που συνθέτουν την «πολιτιστική οικονομία», οι παραστατικές τέχνες και ειδικότερα το θέατρο, καταγράφονται ως μια ιδιαίτερα δυναμική συνιστώσα με σημαντικές άμεσες και έμμεσες επιπτώσεις στις τοπικές οικονομίες. Η παρούσα Διπλωματική Εργασία αποτελεί μια πρώτη προσπάθεια διερεύνησης της πολιτιστικής βιομηχανίας του θεάτρου στη Θεσσαλονίκη και της συμβολής του στην ανάπτυξη της πόλης. Στόχος της έρευνας είναι η αξιολόγηση και η ανάδειξη των αναπτυξιακών δυνατοτήτων του Θεάτρου ως βασικής πολιτιστικής βιομηχανίας της πόλης. Λόγω της έλλειψης στοιχείων από δευτερογενείς πηγές, διενεργήθηκε πρωτογενής έρευνα πεδίου με ερωτηματολόγια καθώς και καταγραφή του κλάδου στην ευρύτερη περιοχή της πόλης. Στη μελέτη διερευνώνται τόσο οι απόψεις των συντελεστών των θεατρικών χώρων / ομάδων όσο και οι απόψεις που διατυπώνει το θεατρόφιλο κοινό της πόλης. Τα ερωτήματα που συμπεριλαμβάνονται στα ερωτηματολόγια αφορούν στη συμβολή του θεάτρου στην πολιτιστική, τουριστική και οικονομική ανάπτυξη της πόλης, στη διαμόρφωση της «εικόνας» της Θεσσαλονίκης ως δημιουργικής πόλης, στη σημασία δημιουργίας συνεργειών ή/και ενός cluster θεάτρου στην πόλη για την ανάδειξη νέων δράσεων και πρωτοβουλιών, καθώς και στη σημασία της χωρικής συγκέντρωσης πολιτιστικών δραστηριοτήτων και θεατρικών παραστάσεων με στόχο την ανάδειξη της πόλης σε προορισμό πολιτιστικού τουρισμού. Τα αποτελέσματα της έρευνας δείχνουν πως το θέατρο έχει σημαντικές αναπτυξιακές δυνατότητες για μια μεγάλη περιφερειακή πόλη όπως η Θεσσαλονίκη, αλλά απαιτείται συντονισμός των δράσεων και ένταξή τους στα στρατηγικά σχέδια τοπικής και περιφερειακής ανάπτυξης.
description: The connection between culture, creativity and economic activity is a topic of great concern in recent decades for both academic research and development policy makers. In modern literature concepts such as “creative economy”, “creative city”, “creative class”, “creative industries” are considered to be dominant for the development of cities, regions and countries globally. Creative industries based on knowledge, originality, imagination and innovation, emerge as a leading factor in the formation of competitive advantage at the local and regional level. In the extensive interdisciplinary debate under progress worldwide it is argued that cities hosting creative - cultural industries exhibit rising growth rates, high employment rates, economic development and social cohesion. Among the creative - cultural industries which constitute the "cultural economy", performing arts and especially theater, are recorded as a highly dynamic component with a significant direct and indirect impact on local economies. This Master Thesis Dissertation is an initial attempt to explore the cultural industry of theater in Thessaloniki and its contribution to the development of the city. The aim of the research is to evaluate and enhance the development potential of theater as a fundamental cultural industry for the city. Due to the lack of data from secondary sources, a primary field research through questionnaire surveys, as well as a recording of the theatre industry in the broader area of the city were conducted. The study explores the views of the people in charge of theatrical buildings / groups and the views and perceptions expressed by the theater audience of the city. The questions included in the questionnaires refer to the contribution of theater to the cultural, touristic and economic development of the city, to the formation of the “image” of Thessaloniki as a creative city, to the importance of creating synergies and / or a local theater cluster for the emergence of new activities and initiatives, as well as the importance of spatial concentration of cultural activities and theater performances to promote the city as a destination of cultural tourism. The survey findings reveal that theater has a significant development potential for a sizable peripheral city like Thessaloniki, still the coordination of actions and their inclusion in the strategic plans of local and regional development are required.